Diari Oficial de la Generalitat Valenciana


Sumari del DOGV 6309, del 13-07-2010 (2010/7924)

RESOLUCIÓ de 8 de juliol de 2010, de la directora general d'Ordenació, Avaluació i Investigació Sanitària, per la qual s'adjudiquen borses d'ampliació d'estudis d'investigació per a estades breus en centres d'investigació nacionals i estrangers per a l'any 2010.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6309

Data del DOGV
:   13-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7924


Data del document
:   08-07-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de juliol de 2010, de la directora general d'Ordenació, Avaluació i Investigació Sanitària, per la qual s'adjudiquen borses d'ampliació d'estudis d'investigació per a estades breus en centres d'investigació nacionals i estrangers per a l'any 2010. [2010/7924]  
Per l'Orde 1/2010, de 26 de març, de la Conselleria de Sanitat (Diari Oficial de la Comunitat Valenciana núm. 6244, de 13.04.2010), es van convocar i van establir les bases reguladores per a la concessió de borses d'ampliació d'estudis d'investigació per a estades breus en centres d'investigació nacionals i estrangers, amb caràcter postdoctoral, per a l'any 2010.  
En els pressupostos de la Generalitat Valenciana per a l'exercici 2010 hi ha una dotació de 65.000 euros (seixanta-cinc mil euros) en el programa pressupostari 09.21.41.3647.490.27 de la Direcció General d'Ordenació, Avaluació i Investigació Sanitària, capítol IV i codi de línia T5847000, que té com a finalitat el finançament d'ajudes per a ampliació d'estudis postdoctorals en centres nacionals i estrangers en investigació sanitària i biomèdica.  
Vist que els investigadors que al final es relacionen han sol·licitat borses d'ampliació d'estudis d'investigació per a finançar l'estada en centres d'investigació nacionals i estrangers, en els termes que preveu l'orde de referència.  
Atesa la normativa d'aplicació general i examinades les sol·licituds de borses d'ampliació d'estudis objecte de la convocatòria.  
Vista la proposta formulada per la comissió avaluadora de les ajudes, que ha avaluat les sol·licituds individualitzadament seguint els criteris de selecció establits en l'article 10 de l'esmentada orde, ha procurat garantir l'eficàcia i eficiència de les actuacions i ha ajustat les possibles borses d'ampliació d'estudis als recursos previstos per al 2010.   
Atesa la competència delegada per a resoldre esta convocatòria segons que disposa l'article 12 de l'orde de referència, resolc sobre els expedients de sol·licitud de beques presentats.  
Primer  
Concedir les borses d'ampliació d'estudis d'investigació per a finançar les estades en centres d'investigació nacionals i estrangers per a l'any 2010 als investigadors que s'esmenten en l'annex, així com les quantitats, per a contribuir a una major capacitació dels professionals sanitaris com a investigadors en matèria sanitària i que han de fer-se durant l'exercici 2010, per un import total de 43.425,00 euros (quaranta-tres mil quatre-cents setanta-quatre euros).  
Segon  
Les persones beneficiàries de les borses d'ampliació d'estudis han de remetre a l'Oficina d'Investigació Sanitària de la Direcció General d'Ordenació, Avaluació i Investigació Sanitària, en el termini d'un mes des de la finalització de l'estada, la documentació següent:  
- Informe del treball fet, que continga els resultats obtinguts i on es faça constar la conformitat del responsable de l'equip o grup investigador receptor.  
- Certificat de l'estada, emés pel representant legal del centre de destinació, en què conste les dates d'inici i finalització de l'estada, amb el vistiplau del responsable de l'equip o grup científic receptor.  
- Justificació de les despeses subvencionables de transport al lloc de destinació i de retorn al lloc d'origen. Esta justificació s'ha de fer mitjançant la presentació dels originals de les factures i bitllets dels viatges d'anada i tornada, i també la justificació d'haver-los pagat.  
La no-presentació d'esta documentació en el termini previst comportarà l'obligació de reintegrar la quantia percebuda.  
La realització de l'estada per un període de temps inferior al previst en la resolució de concessió o la justificació del transport per un import inferior al pressupostat comporten l'obligació de reintegrar la part corresponent de la quantia percebuda.  
Tercer  
Les sol·licituds no concedides poden ser arreplegades pels interessats o per una persona degudament autoritzada a l'Oficina d'Investigació Sanitària de la Conselleria de Sanitat (carrer Misser Mascó, números 31-33 de València) durant els tres mesos següents a la publicació en el Diari Oficial de la Comunitat Valenciana de la resolució de la convocatòria. Transcorregut eixe termini es procedirà a destruir-les.   
Quart  
Que es notifique esta resolució a tots els interessats, advertint que posa fi a la via administrativa, i que s'hi pot interposar davant del conseller de Sanitat un recurs potestatiu de reposició en el termini d'un mes, a partir de l'endemà de la notificació o, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació de la present resolució, segons que disposen l'article 109, 116 y 117 de la Llei 30/1992, de Règim Jurídic de les Administracions Públiques i del Procediment Administratiu Comú, els articles 10, 25.1 i 46 de la Llei 29/1998, de 13 de juliol, Reguladora de la Jurisdicció Contenciós Administrativa.  
València, 8 de juliol de 2010.- La directora general d'Ordenació, Avaluació i Investigació Sanitària: Pilar Viedma Gil de Vergara.  
ANNEX  
Llista de borses d'ampliació d'estudis d'investigació concedides  
Expedient núm. BE-01/10  
Investigador beneficiari: Omar Cauli.  
Centre de treball: Centre de Investigació Príncep Felip.  
Centre de destinació: Institute for Neurosciences and Medicine. Forschungszentrum Juelich GmbH. Juelich, Alemanya.  
Objecte de l'estada: estudi de l'edema cerebral en hiperamonèmia  
Ajuda concedida: 2.721,00 €.  
Duració: 38 dies.  
Expedient núm. BE-02/10  
Investigador beneficiari: Domingo Orozco Beltrán.  
Centre de treball: Hospital Universitari Sant Joan d'Alacant.  
Centre de destinació: Department of Preventive Medicine & Epidemiology. Loyola University Chicago. Stricht School Medicine, USA.  
Objecte de l'estada: tècniques multivariants amb aplicació en l'anàlisi de l'estudi Escarval.  
Ajuda concedida: 3.946,00 €.  
Duració: 47 dies.  
Expedient núm. BE-03/10  
Investigador beneficiari: Vicente Francisco Gil Guillén.  
Centre de treball: Hospital General d'Elda.  
Centre de destinació: Department of Preventive Medicine & Epidemiology. Loyola University Chicago. Stricht School Medicine, USA.  
Objecte de l'estada: dissenys d'estudis longitudinals amb aplicació en l'estudi Escarval.  
Ajuda concedida: 3.946,00 €.  
Duració: 47 dies.  
Expedient núm. BE-05/10  
Investigador beneficiari: Olga Pardo Marín.  
Centre de treball: Direcció General de Salut Pública. Conselleria de Sanitat.  
Centre de destinació: RIKILT. Institute of Food Safety. Wageningen, Holanda.  
Objecte de l'estada: sistema de vigilància de contaminants emergents en l'atmosfera i el seu impacte en seguretat alimentària.  
Ajuda concedida: 3.971,00 €.  
Duració: 61 dies.  
Expedient núm. BE-07/10  
Investigador beneficiari: Ana María Sánchez Pérez.  
Centre de treball: Centre de Investigació Príncep Felip.  
Centre de destinació: Departament de Biologia Cel·lular i Neurociència. Rutgers, Universitat de New Jersey. Piscataway, USA.  
Objecte de l'estada: anàlisi de l'efecte de l'absència d'IRS1 i IRS2 (substrats de receptor d'insulina, isoformes 1 i 2) en l'arborització dendrítica.  
Ajuda concedida: 4.350,00 €.  
Duració: 63 dies.  
Expedient núm. BE-08/10  
Investigador beneficiari: Julián Librero López.  
Centre de treball: Centre Superior d'Investigació en Salut Pública.  
Centre de destinació: Faculty of Medicine. Lund University. Malmö, Suècia.  
Objecte de l'estada: anàlisi evolució espaciotemporal de les variacions en la pràctica mèdica a Suècia i Espanya.  
Ajuda concedida: 4.340,00 €.  
Duració: 62 dies.  
Expedient núm. BE-09/10  
Investigador beneficiari: José Manuel Almerich Silla.  
Centre de treball: Universitat de València.  
Centre de destinació: Department of Oral Health and Development. University College Cork. National University of Ireland, Irlanda.  
Objecte de l'estada: avaluació dels sistemes d'atenció en salut oral, tant de finançament públic, privat o mixt.  
Ajuda concedida: 2.396,00 €.  
Duració: 31 dies.  
Expedient núm. BE-11/10  
Investigador beneficiari: José Pedro Espada Sánchez.  
Centre de treball: Universitat Miguel Hernández.  
Centre de destinació: Sisä Institute for Prevention Research. Weill Medical Center. Cornell University. Nova York, USA  
Objecte de l'estada: estudi transcultural sobre consum de substàncies en jóvens i conductes de risc associades a la conducció.  
Ajuda concedida: 5.072,00 €.  
Duració: 63 dies.  
Expedient núm. BE-13/10  
Investigador beneficiari: María José Quiles Sebastián.  
Centre de treball: Universitat Miguel Hernández.  
Centre de destinació: Eating Disorders Unit. South London & Maudsley NHS Trust. Londres, Regne Unit.  
Objecte de l'estada: intervenció psicològica en pacients amb trastorns de l'alimentació: anàlisi del rol de la percepció de la malaltia i del suport social.  
Ajuda concedida: 3.933,00 €.  
Duració: 62 dies.  
Expedient núm. BE-14/10  
Investigador beneficiari: Jesús Blesa Jarque.  
Centre de treball: Universitat de València.  
Centre de destinació: Facultat de Farmàcia. Universitat de Coimbra, Portugal  
Objecte de l'estada: investigació de contaminants orgànics presents en aliments.  
Ajuda concedida: 5.720,00 €.  
Duració: 90 dies.  
Expedient núm. BE-15/10  
Investigador beneficiari: Vicente Francisco Martínez Pons Navarro.  
Centre de treball: Hospital Universitari La Fe.  
Centre de destinació: Northwestern University Hospital. Chicago, USA.  
Objecte de l'estada: investigació amb simuladors per al control de la via aèria.  
Ajuda concedida: 3.030,00 €  
Duració: 30 dies